**Mai vino...**

*Danab*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mai vino Doamne pe Tabor,

Mai leagă rănile ce dor,

Căci inimile noastre-acum

Tânjesc de dor!

Mai pune leac alinător,

Mai lasă Harul în popor

Şi dă-ne pe al vieţii drum,

Un cânt de dor!

Şi el să se înalţe sus,

Iar rugăciunii,dă răspuns,

Şi-n luptă,dacă eşti cu noi,

Ne-a fi de-ajuns!

Mai dă din Duhul Tău cel Sfânt

Să umple inimi din Cuvânt,

Iubirea Ta să ardă-n noi

Pe-acest pământ!

Mai cheamă-i pe cei rătăciţi

Să simtă iar,că sunt iubiţi,

Căci cei ce vin pe Calea Ta

Sunt fericiţi!

Mai cheamă azi al tău popor

Să fie mult mai vegheator,

Când trâmbiţa îl va chema

Gata de zbor!

La Nunta Regelui Slăvit

Vom mulţumi,căci a venit,

Când L-am chemat în plâns şi dor

Căci ne-a iubit!